Velika bijela psina

**Velika bela ajkula**, *Carcharodon carcharias*, takođe poznata i kao **bela ajkula** je vrsta ajkule iz reda Lamniformes. Može se naći u svim okeanima. Dostiže dužine od 6 i više metara i težinu od 2,250 kg, što je čini najvećim predatorom među ribama. Jedina je preživela vrsta iz roda *Carcharodon*.

## Taksonomija

Karl fon Line dao je velikoj beloj ajkuli prvi naučni naziv *Squalus carcharias* 1758. godine. Ser Endru Smit je ovoj vrsti dao ime *Carcharodon* 1833, i 1873. ovo ime je indetifikovano sa Lineovim nazivom, pa je trenutno naučno ime *Carcharodon carcharias* bilo gotovo. Reč *Carcharodon* potiče id grčkih reči *karcharos*, što znači šiljast ili oštar, i *odous*, što znači zub.

## Opis

Velika bela ajkula ima beli stomak i siva leđa. Te boje otežavaju plenu da uoči ajkulu na licu mesta. Ima dugu i šiljastu njušku, a snažni zubi su joj trouglasti i reckasti.

Maksimalna dužina koju dostižu mužjaci velikih belih ajkula je 792 cm, a ženke 430 cm. Najveća težina koja je zabeležena kod velikih belih ajkula je 3,400 kg, a životni vek im je maksimalno 36 godina. Rastu 25 do 30 centimetara godišnje.

## Rasprostranjenost
Gotovo sve velike bele ajkule žive u obalnim i priobalnim vodama koje imaju temperaturu između 12 i 24 °C (54 ° do 75 ° F). Najviše ih ima pri obalama južne Australije, Južne Afrike, Kalifornije, ostrva Gvadalupe, a ređe su u Sredozemnom i Jadranskom moru, kao i oko Novog Zelanda, gde su zaštićena vrsta. Takođe se ponekad mogu naći u tropskim vodama, kao i na Karibima, te su primećene i u vodama Mauricijusa, Madagaskara, Kenije i Sejšelija.

Može se naći i na dubinama do 1280 metara, ali obično ne živi tako duboko. Najčešće živi
do dubine od 900 metara. Živi u slanoj, ali i u braktičnoj vodi.[a]

## Zanimljivosti
* 2007. godine je tridesetdevetogodišnju ženu napala velika bela ajkula dok je sa bebom šetala u plićaku na plaži Vara u Zapadnoj Australiji. Ajkula ju je ugrizla za list noge, a žrtva je ipak preživela napad. U međuvremenu iznad zaliva Pletenberg u Južnoj Africi bračni par koji je bio na medenom mesecu i nalazio se u helikopteru imao je prilike da posmatra bliski susret petorice surfera i velike bele ajkule. Pilot helikoptera Glen Braun ugledao je ajkulu dugu tri i po metra. Braun je video kako se ajkula približava surferima na oko 50 m od obale. Kada se ajkula približila na oko pet metara od njih, Braun je usmerio helikopter između ajkule i surfera, i tako je oterao.

## Napomene


 **[[#inlinea|^]]** Braktična voda: Mešana slana i slatka voda



## Reference

## Preporučena literatura
* *Sharks of the World*. Leonard Compagno, Marc Dando y Sarah Fowler, Princeton University Press, 1984.
* *The Great White Shark*. Richard Ellis y John E. McCosker, Stanford University Press, 1991.
* *Guía de los tiburones de aguas ibéricas, Atlántico nororiental y Mediterráneo*. Juan A. Moreno, Ediciones Omega, 2004.
* Adams, Douglas H., Michael E. Mitchell, and Glenn R. Parsons. 1994. Seasonal Occurrance of the White Shark, Carcharodon carcharias, in Waters off the Florida West Coast, with Notes on Its Life History. Mar. Fish. Rev., 56(4): 24-28. 
* Ainley, David G., Craig S. Strong, Harriet R. Huber, T. James Lewis, and Stephen J. Morrell. 1981. Predation by Sharks on Pinnipeds at the Farallon Islands. Fish. Bull., 78: 941-945. 
* Ames, Jack A., and G. Victor Morejohn. 1980. Evidence of White Shark, Carcharodon carcharias, Attacks on Sea Otters, Enhydra lutris. Calif. Fish and Game, 66(4): 196-209.

## Povezano

* Ajkula
* Zambezi ajkula
* Bodljikave ajkule

## Vanjske veze

* Napadi na ljude 
* Crtani filmovi o velikim belim ajkulama  
* Čeljusti velike bele ajkule (slika) 
* Nazivi velike bele ajkule na svim jezicima